2001/254/EY: Komission päätös, tehty 21 päivänä maaliskuuta 2001, Indonesiasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/324/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 748)



Virallinen lehti nro L 091 , 31/03/2001 s. 0085 - 0088



Komission päätös, tehty 21 päivänä maaliskuuta 2001, Indonesiasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/324/EY muuttamisesta (tiedoksiannettu numerolla K(2001) 748) (ETA:n kannalta merkityksellinen teksti) (2001/254/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan, sekä katsoo seuraavaa: (1) Indonesiasta peräisin olevien kalastus- ja vesiviljelytuotteiden tuontia koskevista erityisvaatimuksista 19 päivänä toukokuuta 1994 tehdyn komission päätöksen 94/324/ETY(3), sellaisena kuin se on viimeksi muutettuna päätöksellä 97/401/EY(4), 1 artiklassa säädetään, että "Ministry of Agriculture, Directorate-General of Fisheries (Provincial Laboratory for Fish Inspection and Quality Control" on Indonesian toimivaltainen viranomainen, joka varmentaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaiset. (2) Indonesian hallinnon rakenneuudistuksen vuoksi kalastustuotteiden terveystodistuksista vastaavaksi toimivaltaiseksi viranomaiseksi on muutettu "Directorate General of Fisheries (DGF) of the Ministry of Marine Affairs and Fisheries". Tämä uusi viranomainen pystyy tehokkaasti varmentamaan voimassa olevan lainsäädännön soveltamisen. Näin ollen on tarpeen muuttaa päätöksessä 94/324/EY annetun toimivaltaisen viranomaisen nimi ja tämän päätöksen liitteessä A oleva terveystodistuksen malli. (3) On aiheellista yhdenmukaistaa päätöksen 94/324/EY sanamuoto eräistä kolmansista maista peräisin olevien kalastus- ja vesiviljelytuotteiden erityisistä tuontivaatimuksista myöhemmin tehtyjen komission päätösten kanssa. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/324/EY seuraavasti: 1) Korvataan 1 artikla seuraavasti: " 1 artikla 'Directorate General of Fisheries (DGF) of the Ministry of Marine Affairs and Fisheries' on Indonesian toimivaltainen viranomainen, joka varmentaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaiset." 2) Korvataan 2 artikla seuraavasti: " 2 artikla Indonesiasta peräisin olevien kalastus- ja vesiviljelytuotteiden on täytettävä seuraavat vaatimukset: 1) jokaisen lähetyksen mukana on seurattava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli esitetään liitteessä A; 2) tuotteiden on tultava liitteessä B olevassa luettelossa mainitusta hyväksytystä laitoksesta, tehdasaluksesta, kylmävarastosta tai rekisteröidystä pakastusaluksesta; 3) jos on kyse muista kuin säilyketeollisuuteen tarkoitetuista irtotavarana olevista jäädytetyistä kalastustuotteista, pakkaukseen on merkittävä pysyvästi sana 'INDONESIA' ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero." 3) Korvataan 3 artiklan 2 kohta seuraavasti: "2. Todistuksessa on oltava DGF:n edustajan nimi, virka-asema ja allekirjoitus sekä DGF:n virallinen leima, jotka on merkittävä todistukseen tehtyjen muiden merkintöjen väristä poikkeavalla värillä." 4) Korvataan liite A tämän päätöksen liitteellä. 2 artikla Tämä päätös tulee voimaan 45 päivää sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2001. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 145, 10.6.1994, s. 23. (4) EYVL L 166, 25.6.1997, s. 14. LIITE "LIITE A >PIC FILE= "L_2001091FI.008703.EPS"> >PIC FILE= "L_2001091FI.008801.EPS">"